Chermanismos en rumano

Os chermanismos en rumano tienen unas circumstancias diferents d'os presents en as luengas romances occidentals por a menor durada d'a presencia chermanica en as primeras invasions barbaras y por haber estau sustuitos por pueblos eslaus y turquicos en as segundas invasions barbaras. A mes gran part d'os chermanismos d'o rumano son alemanismos traitos por os saxons transilvanos, os suabios d'o Danubio y os askenazís. Tamién bi ha palabras d'orichen francico y neerlandés que fan part d'os galicismos d'o rumano, asinas como anglicismos modernos.

 Primer estrato de chermanismos 
S'ha quiesto interpretar palabras como gard ("cleta") y baltă ("paúl") como d'orichen chermanico oriental (a branca chermanica a la que perteneixeba a luenga d'os chipidos y a luenga gotica, d'os godos), pero no ye pas seguro y no ye de descartar que sigan d'orichen daco u eslau, podendo trobar-se-ne cognatos en albanés.

Bi ha chermanismos antigos que plegoron a traviés d'o latín vulgar:
Tapă: "cepo".
Tufă: "mata", "matigal", "arbusto".

 Tudesquismos 

En Banato y Transilvania bi ha muitas palabras alemanas, belunas traitas por os saxons transilvanos en o sieglo XIII, belatras pos os suabios d'o Danubio en o sieglo XVIII y por l'administración austriaca en Banato, Transilvania y Bucovina. 

Dende as ciudaz saxonas de Sibiu y Braşov muitas d'estas palabras pasoron ta o rumano d'Oltenia y Muntenia por as relacions comercials como por eixemplo:
 Ferdelă: unidat de mesura de capacidat de 20 litros.
 Corfă: "canasta", d'o saxón transilvano fyrdel, alemán actual Viertel.
 Ştreang: "cuerda", de l'alemán Strang.
 Pîrgar: consellero, ciudadán, a traviés de l'hongaro antigo Purgar, de l'antigo saxón *Purger, equivalent a l'alemán actual Burger.
 Ladă: "caixa", de l'alemán Lade, a traviés de l'hongaro Láda.

A presencia d'askenazís, que charraban yiddisch, tamién trayó muitos chermanismos:
 Belfer: mayestre, ayo.

Rumano
Categoría:Lexicolochía d'o rumano